stanford-oval/wikipedia huggingface dataset:
Dick Powell

| Dick Powell |
| --- | --- |
 Dick Powell vuonna 1938.
Henkilötiedot
Koko nimi:  Richard Ewing Powell
Syntynyt: 14. marraskuuta 1904 Mountain View, Arkansas, Yhdysvallat
Kuollut: 2. tammikuuta 1963 (58 vuotta) Los Angeles, Kalifornia, Yhdysvallat
Ammatti:  näyttelijä, tuottaja
Puoliso:  Mildred Maund (1925–1927) Joan Blondell (1936–1944) June Allyson (1945–1963)
Näyttelijä
Merkittävät roolit:  Philip Marlowe Hyvästi, kaunokaiseni
 Nimikirjoitus
Aiheesta muualla
IMDb 
Elonet
Richard Ewing ”Dick” Powell (14. marraskuuta 1904 Mountain View, Arkansas, Yhdysvallat – 2. tammikuuta 1963 Los Angeles, Kalifornia, Yhdysvallat) oli yhdysvaltalainen näyttelijä, laulaja, televisiotuottaja ja elokuvaohjaaja.
Powell esiintyi 1930-luvulla muun muassa Warner Brothersin tuottamissa komedioissa ja musikaaleissa, usein silloisen puolisonsa Joan Blondellin vastanäyttelijänä, tyypillisinä rooleinaan porvarilliset nuorukaiset, hämmentyvät kosijat ja kiltit nuoret perheenisät. Vaikka hänestä tuli yksi Hollywoodin suurimmista kassamagneeteista, hän pyrki vakavampiin rooleihin. Powell siirtyi Paramountille 1940, jossa hän sai vaihtelevampia rooleja, mutta hänen tavoitteensa olivat korkeammalla. Vuonna 1944 Powell sai Philip Marlowen roolin Raymond Chandlerin romaanin pohjalta tehdyssä RKO:n tuottamassa elokuvassa Hyvästi, kaunokaiseni, jota nykyään pidetään film noir -klassikkona. Elokuva merkitsi käännekohtaa Powellin uralla, ja aikaisemmat lauluroolit vaihtuivat vakavampiin antisankarirooleihin muun muassa elokuvissa Kostaja (1945), Kohtaloa uhmaten (1947), Sudenpesä (1948) ja Kostaja iskee (1951).
Radiossa Powell oli esiintynyt jo 1930-luvulla, ja Hyvästi, kaunokaiseni -elokuvan myötä hän sai 1945 oman Rogue’s Gallery -etsiväsarjan. Sarja päättyi seuraavana vuonna, mutta 1949 Powell sai nimiroolin kuunnelmasarjassa Richard Diamond, Private Detective. Siitä tuli Yhdysvalloissa yksi aikansa suosituimmista radion etsiväsarjoista, ja sitä tehtiin vuoteen 1953 saakka.
Vuonna 1952 RKO:n omistaja Howard Hughes antoi Powellille mahdollisuuden ensimmäiseen ohjaustyöhön. Elokuva Aution kaupungin vangit menestyi hyvin, ja Powell pääsi myös tuottamaan elokuvia. Hän ehti kuitenkin tuottaa RKO:lle vain vuoden 1956 elokuvan Valloittaja ennen kuin yhtiön omistaja vaihtui. Myöhemmin Powell tuotti vielä kolme elokuvaa, kaikki eri tuotantoyhtiöille. Powellin ohjaama Vihollinen syvyydessä vuodelta 1957 voitti parhaiden erikoistehosteiden Oscar-palkinnon.
Samoihin aikoihin kun Powell tuotti ensimmäistä elokuvaansa, hän perusti Four Star Films -televisiotuotantoyhtiön yhdessä näyttelijäkollegoidensa Charles Boyerin ja David Nivenin kanssa. Powell toimi yrityksen johdossa aina kuolemaansa saakka vuonna 1963.
Powell tuli 1960-luvun alussa tutuksi Suomenkin tuoreille televisionomistajille Mainostelevision sarjasta Dick Powell esittää, joka koostui Powellin tuottamista ja alkujuontamista ja monien Hollywood-nimien tähdittämistä erillisistä televisionäytelmistä. Hän kuoli syöpään 58-vuotiaana.
Dick Powell on saanut kolme tähteä Hollywood Walk of Famelle.
Aiheesta muualla

Kuvia tai muita tiedostoja aiheesta Dick Powell Wikimedia Commonsissa
Dieter Meier

| Dieter Meier |
| --- | --- |

Henkilötiedot
Syntynyt: 4. maaliskuuta 1945 (ikä 79)
Ammatti:  käsitteellinen taiteilija
Muusikko
Laulukielet:  englanti
Aktiivisena:  1969–
Tyylilajit:  electronica, synthpop
Yhtyeet:  Yello, Fresh Colour
Aiheesta muualla
www.dietermeier.com
  [ Muokkaa Wikidatassa ] [ ohje ]  
Dieter Meier (s. 4. maaliskuuta 1945) on sveitsiläinen muusikko, joka tunnetaan elektronisen musiikin duo Yellon jäsenenä Boris Blankin kanssa. Meier on myös Sveitsin golfmaajoukkueen jäsen sekä ammattilaisuhkapelaaja. Meier oli aikaisemmin sooloartisti. Hän on työskennellyt ennen Yelloa Fresh Colour -yhtyeen kanssa. Vuonna 1979 hän perusti yhdessä Boris Blankin kanssa yhtyeen Yello. Sitä ennen hän on vaikuttanut yhtyeessä Fresh Color. Meier on ohjannut myös musiikkivideoita, esim. Alphaville-yhtyeen hitille "Big in Japan". Lisäksi hän ohjasi Yellon oman kappaleen, "Pinball Cha Cha", musiikkivideon. Video sai paljon kiitosta ja valittiin yhtenä teoksena Museum of Modern Art's Music Video -näyttelyyn.
Aiheesta muualla

Dieter Meier Discogsissa. (englanniksi)
Conquest of Paradise

| ”Conquest of Paradise” Vangelis |
| --- | --- | --- |

Singlen tiedot
 Albumilta: 1492: Conquest of Paradise
 B-puoli: ””Moxica and the Horse””
 Äänitetty : 1992
 Julkaistu: 1992
 Formaatti: CD-single
 Tuottaja(t): Frederik Rousseau
 Tyylilaji: elektroninen musiikki, ambient
 Kesto: 04.47
 Levy-yhtiö: EastWest
Listasijoitukset
 UK #33, Alankomaat #1,  Saksa #1, Sveitsi #1
”Conquest of Paradise” on Vangeliksen vuonna 1992 julkaistu kappale. Se on mukana Ridley Scottin saman vuoden elokuvan 1492: Paratiisin valloitus soundtrack-albumilla 1492: Conquest of Paradise. Singlenä julkaistu kappale saavutti menestystä singlelistoilla muun muassa Belgiassa, Sveitsissä ja Saksassa, jossa se on kaikkien aikojen 59. myydyin single.
Myöhemmin cover-versioita kappaleesta ovat tehneet muun muassa Blake, Klaus Schulze ja John Williams.
Sanat

Katkelma sanoituksesta, joka on pseudolatinaa, eli ei tarkoita mitään:
In nòreni per ìpe,

in noreni coràh;

tiràmine per ìto,

ne dominà.

In nòreni per ìpe,

in noreni coràh;

tiràmine per ìto,

ne dominà.
Lauluosuuksista vastaa English Chamber Choir, jota johtaa Guy Protheroe.
Aiheesta muualla

Conquest of Paradise Spotifyssa
Conquistador (1758)

| Conquistador |
| --- | --- |

Aluksen vaiheet
Rakentaja:  Cádiz
Kölinlasku:  1. kesäkuuta 1757
Laskettu vesille:  29. heinäkuuta 1758
Palveluskäyttöön:  1758
Poistui palveluskäytöstä:  vallattu 1762
Loppuvaihe:  romutettu 1782
Tekniset tiedot
Uppouma:  1 278 t
Pituus:  47,47 m (tykkikansi)
Leveys:  13,18 m
Syväys:  5,87 m
Miehistöä:  420
Aseistus
Aseistus:  58 tykkiä
Conquistador oli Espanjan laivaston vuonna 1758 vesille laskettu kaksikantinen 58-tykkinen linjalaiva.
Valmistus

Alus tilattiin 9. marraskuuta 1756 ja nimettiin 27. syyskuuta 1757. Sen suunnitteli Mateo Mullán perustuen Jorge Juanin Cartagenassa vuonna 1754 valmistetun Tridenten piirustuksiin. Muutoksella oli tarkoitus lisätä aluksen nopeutta. Köli laskettiin 1. kesäkuuta 1757. Alus laskettiin vesille 29. heinäkuuta 1758.
Palvelus

Alus lähti 6. joulukuuta 1858 Cadizista päällikkönään Juan de Soto y Aguilar koeajoihin ja partiomatkalle.
Britannian kuninkaallinen laivasto valtasi 13. elokuuta 1762 Havannassa aluksen. Alus saapui 20. syyskuuta Woolwichiin, missä se tarkastettiin. Aluksen arvoksi merkittiin 309 puntaa 15 shillinkiä, millä hinnalla se lunastettiin 9. maaliskuuta 1764 laivastolle. Alus varustettiin lokakuusta joulukuuhun 1770 Woolwichissa, minkä jälkeen se makasi ankkurissa.
Alus otettiin marraskuussa 1770 palvelukseen kuninkaallisessa laivastossa nimellä HMS Conquestador päällikkönään Andrew Snape Hamond. Alus lähti seuraavana vuonna Falklandin saarille päällikkönään John Falkingham. Alus poistettiin toukokuussa 1771 palveluksesta.
Amiraliteetin 20. lokakuuta 1775 antamalla määräyksellä alus varustettiin Sheernessissä vastaanottoalukseksi Noreen. Alus otettiin palvelukseen vielä lokakuussa päällikkönään Samuel Thompson. Alus varusteltiin Chathamissa syyskuusta lokakuuhun 1777 ja se poistettiin palveluksesta vuonna 1778.
Alus palautettiin vastaanottoalukseksi Noreen toukokuussa 1779 päällikkönään James Orrok ja poistettiin palveluksesta elokuussa 1782. Alus myytiin romutettavaksi 23. syyskuuta 1782 Chathamissa.
Comedy Central

| Comedy Central |
| --- | --- |

Lähetykset alkoivat:  1. huhtikuuta 1991
Omistaja:  Paramount Global
Maa:   Yhdysvallat
Pääkonttori:  New York City, New York
Aiemmin:  CTV: The Comedy Network (1.4.1991–31.5.1991)
Kotisivu:  www.cc.com
Infobox OKNimi-testi OK: 
Comedy Central on yhdysvaltalainen kaapelitelevision maksullinen kanava. Comedy Centralin omistaa Paramount Domestic Media Networks, joka on osa Paramount Global-konsernia. Nimensä mukaisesti kanava keskittyy komedia- ja huumoriohjelmistoon. Kanava sekä ostaa ohjelmia että tuottaa niitä itse. Comedy Central on vuoden 2006 lopusta alkaen laajentunut eri puolille maailmaa paikallisten kanavien voimin.
Comedy Central teki läpimurron Yhdysvalloissa vuoden 1997 aikana South Park -animaatiosarjan alettua kanavalla. South Parkista tuli kanavan siihen asti kaikkien aikojen katsotuin ohjelma. South Park ei sopinut lapsille ja sarja houkutteli Comedy Centralille mainostajia sekä lisää tilaajia.
Kanavan ohjelmistoa

Comedy Central on kasvanut viime vuosina pienestä kanavasta yhdeksi suosituimmista kaapelikanavista. Esimerkkeinä ohjelmistosta mainittakoon South Park, Chappelle's Show ja "Roast of N.N." -ohjelmat, joissa ohjelman keskipisteenä on julkisuuden henkilö N.N. (esimerkiksi näyttelijä), jota ohjelman muut vierailijat pilkkaavat mitä erilaisin vitsein ja usein lapsille sopimattomalla kielenkäytöllä.
South Park
Chappelle's Show
Futurama (7. tuotantokaudesta lähtien)
The Daily Show with Trevor Noah
The Colbert Report
Reno 911
Mind of Mencia
Drawn Together
Comedy Central Suomessa

Suomen valtioneuvosto myönsi 5. tammikuuta 2017 toimiluvat 6 uudelle kanavalle, ja Comedy Central oli yksi ilmaiskanavista listalla. Lupaehtojen mukaisesti Comedy Centralilla oli toukokuusta lähtien puoli vuotta (6 kuukautta) aikaa aloittaa lähetyksensä, mutta koska lähetyksiä ei 17.11.2017 mennessä ollut aloitettu, kanavan toimilupa raukesi.
Aiheesta muualla

Comedy Centralin virallinen sivusto (englanniksi)
Douglas Wakiihuri

| Mitalit | Mitalit | Mitalit |  |
| --- | --- | --- | --- |
|  Douglas Wakiihuri (vas.) Samuel Wanjirun ja Raila Odingan seurassa |  Douglas Wakiihuri (vas.) Samuel Wanjirun ja Raila Odingan seurassa |  Douglas Wakiihuri (vas.) Samuel Wanjirun ja Raila Odingan seurassa |  |
Maa:   Kenia
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Hopeaa | Soul 1988 | maraton |  |
| MM-kilpailut  | MM-kilpailut  | MM-kilpailut  |  |
|  Kultaa | Rooma 1987 | maraton |  |
| Kansainyhteisön kisat  | Kansainyhteisön kisat  | Kansainyhteisön kisat  |  |
|  Kultaa | Auckland 1990 | maraton |  |
Douglas Wakiihuri (s. 26. syyskuuta 1963 Mombasa) on kenialainen kestävyysjuoksija, joka keskittyi maratonille.
Wakiihuri voitti maratonjuoksun vuoden 1987 yleisurheilun MM-kisoissa. Seuraavana vuonna Wakiihuri sijoittui Soulin olympialaisten maratonilla toiseksi Gelindo Bordinin jälkeen. Vuoden 1990 kansainyhteisön kisoissa Wakiihuri voitti maratonin. Vuonna 1989 hän voitti Lontoon maratonin, vuonna 1990 New Yorkin maratonin ja vuonna 1995 maratonin maailmancupin henkilökohtaisen kilpailun. Wakiihuri oli ensimmäinen kenialainen maratonin maailmanmestari, kansainyhteisön kisojen voittaja ja olympiamitalisti.
Wakiihuri muutti vuonna 1983 Japaniin harjoittelemaan.
Density 21.5

Density 21.5 on Edgar Varèsen musiikkikappale soolohuilulle vuodelta 1936. Se sävellettiin Georges Barrèrea varten tämän uudella platinaisella soittimella soitettavaksi. Platinan tiheys on lähellä 21,5 grammaa/cm³.
Density 21.5 on Varèsen kypsän kauden ainoa teos, joka ei vaadi elektroniikkaa tai huomattavan laajaa esittäjistöä. Kappale perustuu kahteen teemaan, joiden ympärille musiikki rakentuu.
Comeback (kappale)

| ”Comeback” Ella Eyre |
| --- | --- | --- |

Singlen tiedot
 Albumilta: Feline
 Julkaistu: 28. syyskuuta 2014
 Formaatti: digitaalinen
 Tekijä(t): Ella Eyre, Oscar Görres, Ilya Salmanzadeh, Alexander Kronlund
 Tuottaja(t): Görres, Salmanzadeh, Kronlund
 Tyylilaji: pop, R&B
 Kesto: 03.22
 Levy-yhtiö: Virgin EMI
Ella Eyren muut singlet
| ”If I Go” 2014 | ”Comeback” 2014 | ”Gravity” 2015 |
Comeback on englantilaisen laulaja-lauluntekijä Ella Eyren kappale, joka julkaistiin 28. syyskuuta 2014. Kappale on artistin esikoisalbumin, Felinen, toinen singlejulkaisu. Albumi julkaistaan vuonna 2015.
Kappaleet

| Digitaalinen lataus |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Comeback | 3.22 |  |  |  |  |  |  |  |
Listasijoitukset

| Lista (2014) | Korkein sijoitus |
| --- | --- |
 Iso-Britannia: 12
 Skotlanti: 10
 Suomi (Radiolista): 51
 Unkari: 37
Aiheesta muualla

Kappaleen virallinen musiikkivideo Youtubessa
Comedy of Errors

| Comedy of Errors> Tiedot |
| --- | --- |
Tyylilaji:  progressiivinen rock, Neo-prog
Kotipaikka:   Skotlanti
Laulukieli:  englanti
Jäsenet:  Joe Cairney, laulu   Jim Johnston, kosketinsoittimet ja taustalaulu   Bruce Levick, rummut   Sam McCulloch, kitarat   John Fitzgerald, taustalaulu  
Entiset jäsenet:  John MacPhee, rummut   Mike Barnard, kitarat   Mark Spalding, kitarat, basso ja taustalaulu  
Aiheesta muualla
comedyoferrors.org
Infobox OKNimi-testi OK: 
Comedy of Errors on vuonna 1984 perustettu skotlantilainen progressiivinen rock-yhtye. Yhtye on julkaissut kaksi pitkää studioalbumia, Disobey (2011) ja Fanfare & Fantasy (2013).
Diskografia > Studioalbumit

Disobey (2011)
Fanfare & Fantasy (2013)
Diskografia > Singlet ja EP:t

Ever Be The Prize (1985)
Mini Album (1986)
24 Hours (1987)
Hold On (1989)
Diskografia > Kokoelma-albumit

Comedy Of Errors (1988)
David Steinberg

David Steinberg vuonna 2009.
David Steinberg (s. 9. elokuuta 1942) on kanadalainen koomikko, näyttelijä, käsikirjoittaja, ohjaaja ja kirjailija. 1960-luvun lopulla ja 1970-luvun alulla hän oli yksi tunnetuimpia stand up -koomikkoja Yhdysvalloissa. Hän esiintyi Johnny Carsonin talk-show-ohjelmassa The Tonight Show Starring Johnny Carsonissa yli 130 kertaa, jääden toiseksi vain Bob Hopelle, ja toimi ohjelmassa vierailevana juontajana 12 kertaa – kaikkien aikojen nuorimpana vierailevana juontajana.
Steinberg on ohjannut muutamia elokuvia sekä jaksoja moniin menestyneisiin tilannekomediasarjoihin, kuten Seinfeld, Frendit, Hulluna sinuun, Jäitä hattuun ja yli 35 jaksoa sarjasta Designing Women.
Ura

Steinberg syntyi Winnipegissä Kanadassa, ja hänen vanhempansa olivat Yasha, tiukka romanialaissyntyinen rabbi, sekä Ruth Steinberg. Steinberg opiskeli alun perin teologiaa Israelissa. Myöhemmin opiskellessaan englannin kielioppia Chicagon yliopistossa hän näki Lenny Brucen esiintyvän ja päätti itsekin alkaa koomikoksi. Hän lopetti koulun, ja kun yksi Chicagon The Second Cityn perustajista huomasi hänet, Steinberg liittyi mukaan vuonna 1964. Siellä Steinberg esiintyi muun muassa Robert Kleinin, Fred Willardin, Peter Boylen ja Joe Flahertyn kanssa. Steinberg viipyi ryhmän kanssa kuusi vuotta.
Yksi Steinbergin huomionarvoisimmista esiintymisistä oli lokakuussa 1968 The Smothers Brothers Comedy Hourissa, jossa hän esitti satiirisia saarnoja. Sketsin ansiosta CBS sai ennätysmäärän valituksia. Smothers Brothersille kerrottiin, että he saisivat Steinbergin takaisin sillä ehdolla, ettei tämä enää toistaisi saarnaansa. Siitä huolimatta Tom Smothers pyysi Steinbergiä tekemään sen taas, ja hän piti saarnan, jossa sanoi: "The Old Testament scholars say that Jonah was swallowed by a whale. The Gentiles, the New Testament scholars say "Hold it, Jews, no." They literally grabbed the Jews by the Old Testament." Tämä aiheutti ohjelman peruutuksen, eikä Jonah-sketsiä koskaan esitetty.
Vuonna 1972 Steinberg käsikirjoitti ja esiintyi The David Steinberg Show’ssa Yhdysvalloissa. Vastauksena tähän TV Guide -lehti kuvaili häntä "omituisena, rohkeana ja julmana - ja kaikki tämä tekee hänestä kaikkien nuorten ja pettyneiden suosikin".
Myös 1970-luvun aikana Steinberg esitti joitakin huomionarvoisia stand up -komiikkaesityksiä, kuten "The Incredible Shrinking God", joka sisälsi kymmenen hänen koomisista saarnoistaan ja minisaarnoistaan. Hän pääsi Kanadan Walk of Famelle vuonna 2003.
Steinberg juonsi Sit Down Comedy with David Steinbergiä, epätavallista haastattelutyylistä ohjelmaa, jossa hän jutteli kuuluisien koomikkojen ja komedianäyttelijöiden kanssa. Sitä esitettiin Yhdysvalloissa kaksi tuotantokautta. Ensimmäisellä kaudella ohjelman vieraina olivat Mike Myers, Larry David, Jon Lovitz, Martin Short, Bob Newhart ja George Lopez, ja toisella kaudella Jerry Seinfeld, Robin Williams, Roseanne Barr, Jon Stewart, Garry Shandling ja Ray Romano.
Steinbergin ensimmäinen kirja, The Book of David, julkaistiin heinäkuussa 2007.
Vuonna 2010 Steinberg ohjaa ja tuottaa kanadalaisen komediasarjan Living in Your Car.
Diskografia

The Incredible Shrinking God (1968)
Disguised As A Normal Person (1970)
Booga, Booga' (1974)
Goodbye to the '70s (1975)
Aiheesta muualla

David Steinberg Internet Movie Databasessa. (englanniksi)
Official David Steinberg site (Arkistoitu – Internet Archive)
Interview, online from CBC Words at Large (audio)
Densill Theobald

Densill Theobald (s. 27. kesäkuuta 1982) on trinidadtobagolainen jalkapalloilija, joka pelaa Skotlannin Valioliigassa Falkirk FC:ssä. Pelipaikaltaan hän on keskikenttäpelaaja.
Theobald on pelannut aiemmin urallaan Jean Lillywhite Coaching Schoolissa, Toronto Olympiansissa, Joe Publicissa sekä Caledonia AIA Firessa. Hän siirtyi Falkirkiin 22. joulukuuta 2005 maanmiehensä Russell Latapyn suosituksesta.
Theobald on pelannut Trinidad ja Tobagon jalkapallomaajoukkueessa heinäkuusta 2002 lähtien. Hänet pelasi Saksan MM-kisoissa 2006.
Digimon Adventure 02: Revenge of Diaboromon

Digimon Adventure 02: Revenge of Diaboromon on 3. maaliskuuta 2001 julkaistu neljäs Digimon-elokuva. Elokuva on suora jatko-osa Digimon-elokuvalle, joka koostui kolmesta muusta lyhytelokuvasta. Elokuvan kesto on noin 29 minuuttia.
Juoni

Kolme kuukautta BelialVamdemonin kukistumisen jälkeen Valitut lapset joutuvat taistelemaan uudestaan Diaboromonia vastaan, joka ei kuollutkaan aiemman kohtaamisen yhteydessä. Taichi ja Yamato matkaavat Omnimonin kanssa internettiin kohtaamaan Diaboromonin kun taas nuoremmat toisen kauden valitut lapset taistelevat Diaboromonin luomia Kuramoneja vastaan ihmisten maailmassa. Omnimon onnistuu Angewomonin ja Angemonin kukistamaan Diaboromonin, mutta tämä osoittautui ansaksi, sillä Diaboromonin tuhoutuminen salli useiden Kuramonien siirtymisen ihmisten maailmaan. Tämän seurauksena Omnimon, Angemon ja Angewomon jäivät internetin vangiksi. Myöhemmin ihmisten maailmassa miljoonat Kuramonit yhdistyvät Tokionlahden yllä valtavaksi Digimunaksi, josta kuoriutui Armageddemon, Diaboromonin voimakkaampi versio. Armageddemon oli niin voimakas etteivät edes Omnimon ja Imperialdramon kyenneet omillaan häntä kukistamaan. Imperialdramonin loukkaannuttua Armageddemonin hyökkäyksestä Omnimon antoi voimansa Imperialdramonille Omni Bladen muodossa, jolloin Imperialdramon muuntautui Paladin Modeen. Imperialdramon Paladin Mode iski Armegeddemonia Omni Bladella, mikä sai Armageddemonin hajoamaan miljooniksi Kuramoneiksi. Valitut lapset lähettävät Kuramonit takaisin digimaailmaan digiviciensa ja kännyköiden avulla.
Dean Smith (koripallovalmentaja)

Dean Smith, 1973
| Mitalit> Maa:   Yhdysvallat.Miesten koripallo. Olympialaiset  | Mitalit> Maa:   Yhdysvallat.Miesten koripallo. Olympialaiset  | Mitalit> Maa:   Yhdysvallat.Miesten koripallo. Olympialaiset  | Maa:   Yhdysvallat> Miesten koripallo. |
| --- | --- | --- | --- |
|  Kultaa | Montréal 1976 |  |  |
Dean Edwards Smith (28. helmikuuta 1931 Emporia, Kansas – 7. helmikuuta 2015 Chapel Hill, Pohjois-Carolina) oli yhdysvaltalainen koripallovalmentaja. Hän vaikutti kymmeniä vuosia valmentajana Pohjois-Carolinan yliopistossa Chapel Hillissä. Vuonna 1983 Smith nimettiin Basketball Hall of Fameen ja vuonna 2007 FIBA Hall of Fameen.
Syntyjään kansasilainen Smith vetäytyi valmentajan työstä vuonna 1997. 83-vuotias Smith löydettiin helmikuussa 2015 kuolleena kotoaan Pohjois-Carolinasta.
Aiheesta muualla

Kuvia tai muita tiedostoja aiheesta Dean Smith (koripallovalmentaja) Wikimedia Commonsissa
Yhdysvaltain joukkue – Kesäolympialaiset 1976
4 Ford |
5 Sheppard |
6 Dantley |
7 Davis |
8 Buckner |
9 Grunfeld |
10 Carr |
11 May |
12 Armstrong |
13 LaGarde |
14 Hubbard |
15 Kupchak |
Valmentaja Smith
Dallara GP2/05

| Dallara GP2/05 |
| --- | --- |
 iSportin Timo Glock Monacon GP:ssä 2007.
Teknisiä tietoja
Renkaat:  B Bridgestone
Moottori:   Renault
Kilpailuhistoria
Debyytti:   San Marinon GP 2005
Kilpailuja:  65
Voittoja:  65
Paalupaikkoja:  65
Nopeimpia kierroksia:  65
Valmistajien maailmanmestaruuksia:  3
Kuljettajien maailmanmestaruuksia:  3
Viimeinen kilpailu:   Valencian GP 2007
Dallara GP2/05 on italialaisen Dallaran valmistama kilpa-auto. Autolla kilpailtiin GP2-sarjassa kaudet 2005–2007. Sekä myöhemmin Aasian GP2-sarjassa kaudet 2008–2010. Autoa testasi ensimmäinen kerran 16. heinäkuuta 2004 Franck Montagny Paul Ricardin moottoriradalla Ranskassa.
Auton debyytti tapahtui historian ensimmäisessä ajetussa GP2-kilpailussa San Marinon GP:ssä, jonka voittoon ajoi Ardenin Heikki Kovalainen.
Dipropyyliketoni

| Dipropyyliketoni |
| --- | --- |

Tunnisteet
CAS-numero:  123-19-3
PubChem CID:  31246
Ominaisuudet
Molekyylikaava:  C7H14O
Ulkomuoto:  Väritön neste
Sulamispiste:  -33 °C
Kiehumispiste:  144 °C
Tiheys:  0,82 g/cm3 (20 °C)
Liukoisuus veteen:  Ei liukene veteen
   
Dipropyyliketoni eli 4-heptanoni on ketoneihin kuuluva orgaaninen yhdiste. Sen rakennekaava on (CH3CH2CH2)2CO.
Dipropyyliketonia käytetään liuottimena ja synteettisten aromien valmistamisessa. Sillä on voimakas mutta miellyttävä, eetterimäinen ja hedelmäinen tuoksu. Sitä valmistetaan voihaposta ketonisoimallaselvennä.
Aiheesta muualla

PubChem: 4-Heptanone
Douglas William Jerrold

|  |
| --- | --- |

Henkilötiedot
Syntynyt: 1803
Kuollut: 1857 (53–54 vuotta)
Ammatti:  kirjailija
Kirjailija
Äidinkieli: englanti
Tuotannon kieli: englanti
Pääteokset:  Blackeyed Susan
Aiheesta muualla
Löydä lisää kirjailijoitaKirjallisuuden teemasivulta
Douglas William Jerrold (1803–1857) oli englantilainen humoristi ja draamakirjailija. Hän oli teatterinjohtajan poika. Hän palveli jo teini-iässä laivastossa, työskenteli sittemmin kirjapainossa oppipoikana ja latojana, ja eteni toimittajaksi ja lopulta näytelmäkirjailijaksi. Ratkaiseva menestys oli hänen huvinäytelmällään Blackeyed Susan, jota seurasi pian muita huvinäytelmiä, ilveilyjä ja melodraamoja. Hänen muita kappaleitaan ovat The rent day, Time works wonders, The bubble of the day, Retired from business. Jerroldin teosten täydellinen laitos ilmestyi 1851–1854. Jerroldin elämäkerran kirjoitti hänen poikansa William Blanchard Jerrold
Aiheesta muualla

Kuvia tai muita tiedostoja aiheesta Douglas William Jerrold Wikimedia Commonsissa
Doug Walker

| Mitalit> Maa:   Yhdistynyt kuningaskunta.Miesten yleisurheilu.MM-kilpailut  | Mitalit> Maa:   Yhdistynyt kuningaskunta.Miesten yleisurheilu.MM-kilpailut  | Mitalit> Maa:   Yhdistynyt kuningaskunta.Miesten yleisurheilu.MM-kilpailut  | Maa:   Yhdistynyt kuningaskunta> Miesten yleisurheilu. |
| --- | --- | --- | --- |
|  Pronssia | Ateena 1997 | 4x100 metrin viesti |  |
| EM-kilpailut  | EM-kilpailut  | EM-kilpailut  |  |
|  Kultaa | Budapest 1998 | 200 metriä |  |
|  Kultaa | Budapest 1998 | 4x100 metrin viesti |  |
Doug Walker (s. 28. kesäkuuta 1973 Britannia, Inverness) on entinen brittiläinen pikajuoksija.
Walker saavutti 4x100 metrin viestistä MM-pronssia Ateenasta 1997 yhdessä Darren Braithwaiten, Darren Campbellin ja Julian Goldingin kanssa. Vuotta myöhemmin hän saavutti Budapestin EM-kilpailuista kultaa 200 metrillä ja pikaviestistä.